text: privat kaution
  
  publiceret: 2022-02-02 12:35:14+01:00
  Privat kaution er en kautionsaftale uden for erhvervsforhold. Herved forstås en kaution, der ikke indgår i en erhvervsmæssig relation mellem låntager (debitor) og kautionisten. Inden der indgås aftale om en kautionsforpligtelse uden for erhvervsforhold for lån eller kreditter ydet af et pengeinstitut, skal pengeinstituttet sikre sig, at kautionisten er tilstrækkeligt informeret om indholdet af aftalen og konsekvenserne af at påtage sig en kautionsforpligtelse. Denne information skal indeholde oplysninger om, hvad den konkrete kautionsforpligtelse indebærer, og indeholde en afbalanceret beskrivelse af de risici, der er forbundet hermed. Endvidere skal pengeinstituttet for den debitor, hvis gæld kautionsforpligtelsen skal sikre, med samtykke fra debitor udlevere:
  En aftale om en kautionsforpligtelse kan tilsidesættes helt eller delvis, hvis den står i misforhold til kautionistens økonomi. Privat kaution er reguleret i Lov om finansiel virksomhed § 48.
  Er kautionen fx stillet for en virksomheds gæld af ejeren af virksomheden, vil forholdet ikke være en privat kaution, men en erhvervskaution omfattet af Lov om finansiel virksomhed § 47.